# Animelliure

### De Viquipèdia

Animelliure és una comunitat d'aficionats a l'animació i als mangues japonesos en català. L'eix d'aquesta comunitat és un fòrum on els usuaris intercanvien opinions, idees i treballs. Una altra tasca d'Animelliure és distribuir tot l'anime possible en català entre els seus usuaris.

Altrament també diposa d'un grup fansub que subtitula sèries i pel·lícules en japonés per a que les puguin gaudir els catalans en la seva llengua.

## [edita] Història

Animelliure va gestar-se a Spanishare , comunitat p2p, al juny del 2003, davant la necessitat de crear una comunitat per a que els catalanoparlants poguèssin reunir-se i distribuir les seves versions d'anime. Es va proposar la creació d'Animelliure el 18 de juny del 2003, començant en uns fòrums de Mi@.

Posteriorment es va crear un fòrum amb phpbb2 davant la inestabilitat de Mi@ i actualment, amb diversos canvis de servidors, continua en un fòrum phpbb2. També es va decidir desenvolupar la comunitat d'Animelliure com una anella de serveis per als seus usuaris, en la que cada secció funcionés de forma independent. Donat això han sorgit diversos/es serveis/seccions d'Animelliure en aquest temps.

Animelliure Fansub va ser creat l'octubre del 2003 per iniciativa de Kanhorta, que ja no és al mateix. El primer llençament va ser la pel·lícula koreana Wonderful Days el 30 d'octubre del 2003. Actualment segueix subtitolant pel·lícules, sèries i editant mangues.

La Web d'Animelliure es va anunciar el 25 de març del 2005 després d'una llarga gestació i l'ajuda de la Nuka, membre de Butinet. La web es va crear per a donar cara i ulls a Animelliure i disposar de tots els elinks publicats indexats, així com enllaços a altres planes de la mateixa temàtica, manuals...

El 10 d'agost del 2005 es va anunciar la Ràdio d'Animelliure, que es tracta d'un blog.radio, amb les cançons que els usuaris d'Animelliure consideren més indispensables, i així poguer-les escoltar online.

El 17 d'agost del 2005 es va afegir MangAnimelliure. És una galeria online de tots els mangues no llicenciats a l'estat espanyol que hi ha editats en català per aficionats.

El 19 de setembre del 2005 es fa crear el WebXat d'Animelliure. El WebXat va nèixer arran de la dificultat d'alguns usuaris per a connectar a la xarxa IRC i parlar en viu amb altres usuaris, posant-hi així solució.

La última incorporació a la xarxa d'Animelliure ha estat el BBS d'Animelliure el 27 de gener del 2006. El BBS està orientat a que els usuaris puguin compartir de manera fàcil i pràctica imatges entre ells.

## [edita] Enllaços externs

- Pàgina d'Animelliure

Obtingut de "http://ca.wikipedia.org../../../a/n/i/Animelliure.html"

Categories: Manga | Anime

##### Views

- Article
- Discussió
- Revisió actual

##### Cerca